TPCH แจ้งข่าวดี! บ.ย่อยเดินหน้า COD โรงไฟฟ้าสตูล 9.2MW ให้ กฟภ.ฉลุย
TPCH แจ้งข่าวดี! บ.ย่อยเดินหน้า COD โรงไฟฟ้าสตูล 9.2MW ให้ กฟภ.ฉลุย ดันกำลังการผลิตรวมพุ่งแตะ 60MW 
12 ก.พ. 2561

บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า โรงไฟฟ้าสตูล กรีน เพาเวอร์ ที่ตั้งโครงการโรงไฟฟ้าชีวมวล ต.ควนกาหลง อ.ควนกาหลง จ.สตูล ซึ่งเป็นบริษัทย่อยของ TPCH ได้เริ่มมีการจำหน่ายกระแสไฟฟ้าเชิงพาณิชย์ (COD) กับการไฟฟ้าส่วนภูมิภาค (กฟภ.) เป็นที่เรียบร้อยแล้ว ตั้งแต่เมื่อวันที่ 9 ก.พ. 61 เวลา 11.09 น. โดยมีสัญญาซื้อขายไฟฟ้า 9.2 เมกะวัตต์ และเป็นโรงไฟฟ้าชีวมวลโรงที่ 6 ของบริษัทที่ได้จ่ายไฟฟ้าให้กับการไฟฟ้าส่วนภูมิภาค
ทั้งนี้ ปัจจุบันบริษัทมีโครงการที่เสนอขายไฟแล้วทั้งสิ้น 60 เมกะวัตต์ นอกจากนี้ บริษัทยังโครงการที่อยู่ในระหว่างก่อสร้างทั้งสิ้น 49 เมกะวัตต์ และโครงการที่อยู่ในระหว่างการพัฒนาทั้งสิ้น 10 เมกะวัตต์ รวมโครงการทั้งสิ้น 119 เมกะวัตต์